# Galw am dystiolaeth ar argymhellion a wnaed gan y Pwyllgor Diben Arbennig ar Ddiwygio'r Senedd

**Diben yr ymgynghoriad**

Mae [Pwyllgor Busnes](https://senedd.cymru/pwyllgorau/y-pwyllgor-busnes/) y Senedd yn gwahodd safbwyntiau i lywio ei waith o ystyried pedwar argymhelliad a wnaed gan y [Pwyllgor Diben Arbennig ar Ddiwygio'r Senedd](https://busnes.senedd.cymru/mgIssueHistoryHome.aspx?IId=39531).

Gwnaed yr argymhellion hyn gan y Pwyllgor Diben Arbennig yn ei adroddiad ym mis Mai 2022, [Diwygio ein Senedd: Llais cryfach i bobl Cymru](https://senedd.cymru/media/nekjfv3a/cr-ld15130-w.pdf), i lywio cyfarwyddiadau polisi ar gyfer Bil Llywodraeth Cymru ar Ddiwygio'r Senedd.

Mae'r pedwar argymhelliad y mae'r Pwyllgor Busnes yn gwahodd safbwyntiau arnynt yn ymwneud â:

* maint Llywodraeth Cymru mewn Senedd fwy (argymhelliad 4);
* nifer y Dirprwy Lywyddion mewn Senedd fwy (argymhelliad 5);
* y nifer o Gomisiynwyr y Senedd mewn Senedd fwy (argymhelliad 6);
* y canlyniadau pe bai Aelod yn newid eu plaid wleidyddol pan fydd wedi cael ei ethol drwy system rhestr gyfrannol gaeedig (argymhelliad 10).

Mae Llywodraeth Cymru wedi gofyn i'r Pwyllgor Busnes ddod â’r gwaith o ystyried yr argymhellion hyn i ben yn ystod mis Tachwedd 2022 er mwyn llywio ei waith o baratoi’r ddeddfwriaeth berthnasol. **Felly, y dyddiad cau ar gyfer cyflwyno eich safbwyntiau yw Dydd Mawrth 1 Tachwedd 2022**. Bydd y Pwyllgor yn croesawu safbwyntiau ar y pedwar argymhelliad neu ddim ond rhai ohonynt.

Mae templed ar gael i chi lunio drafft o’ch ymatebion os hoffech feddwl am eich atebion cyn cyflwyno eich ymateb. Dylid cyflwyno'r holl ymatebion drwy'r [ffurflen ymgynghori ar-lein](https://senedd.cymru/pwyllgorau/y-pwyllgor-busnes/ymgynghoriad-galw-am-dystiolaeth-ar-argymhellion-a-wnaed-gan-y-pwyllgor-diben-arbennig-ar-ddiwygio-r-senedd/) ac ni ddylid eu cyflwyno drwy e-bost.

**Eich safbwyntiau**

Mae [Pwyllgor Busnes](https://senedd.cymru/pwyllgorau/y-pwyllgor-busnes/)  y Senedd yn gwahodd safbwyntiau i lywio ei waith o ystyried pedwar argymhelliad a wnaed gan y [Pwyllgor Diben Arbennig ar Ddiwygio'r Senedd](https://busnes.senedd.cymru/mgIssueHistoryHome.aspx?IId=39531).

Gwnaed yr argymhellion hyn gan y Pwyllgor Diben Arbennig yn ei adroddiad ym mis Mai 2022, [Diwygio ein Senedd: Llais cryfach i bobl Cymru](https://senedd.cymru/media/nekjfv3a/cr-ld15130-w.pdf), i lywio cyfarwyddiadau polisi ar gyfer Bil Llywodraeth Cymru ar Ddiwygio'r Senedd.

Does dim angen i chi roi sylwadau ar y pedwar argymhelliad, dim ond y rhai y mae gennych farn arnyn nhw neu yr hoffech rannu gwybodaeth amdanynt.

Gallwch arbed eich ymatebion a dychwelyd atynt yn ddiweddarach os yw'n well gennych.

Os byddwch yn darparu unrhyw wybodaeth yr ydych o'r farn nad yw'n addas ei datgelu i'r cyhoedd, gofynnwn ichi nodi pa rannau na ddylid eu cyhoeddi a'r rhesymau pam.

### **Maint Llywodraeth Cymru mewn Senedd fwy (argymhelliad 4);**

### Mae adroddiad y [Pwyllgor Diben Arbennig ar Ddiwygio’r Senedd](https://senedd.cymru/media/nekjfv3a/cr-ld15130-w.pdf) yn argymell fel a ganlyn:

### *“bod Pwyllgor Busnes y Senedd a Llywodraeth Cymru yn ystyried sut y gellir hwyluso ystyriaeth drawsbleidiol o’r cwestiwn ynghylch a fyddai unrhyw gynnydd ym maint Llywodraeth Cymru yn briodol, o ystyried y ffaith y byddai angen cynnal mwy o waith craffu. Yna dylai’r ystyriaeth hon lywio’r gwaith o ddatblygu deddfwriaeth i ddarparu ar gyfer Senedd â 96 o Aelodau” (argymhelliad 4, tudalen 24 yr adroddiad).*

### Rhannwch unrhyw wybodaeth a/neu safbwynt sydd gennych ar **faint Llywodraeth Cymru mewn Senedd fwy** i lywio ystyriaethau’r Pwyllgor Busnes:

|  |
| --- |
|  |

1. **Nifer y Dirprwy Lywyddion mewn Senedd fwy (argymhelliad 5);**

### Mae adroddiad y [Pwyllgor Diben Arbennig ar Ddiwygio’r Senedd](https://senedd.cymru/media/nekjfv3a/cr-ld15130-w.pdf) yn argymell fel a ganlyn:

### “…*dylid ystyried y cwestiwn ynghylch a ddylai’r Senedd gael hyblygrwydd drwy ei Rheolau Sefydlog i ethol mwy o Ddirprwy Lywyddion pe bai am wneud hynny. Yna dylai’r ystyriaeth hon lywio’r gwaith o ddatblygu deddfwriaeth i ddarparu ar gyfer Senedd â 96 o Aelodau” (Argymhelliad 5, tudalen 25 yr adroddiad).*

### Rhannwch unrhyw wybodaeth a/neu safbwynt sydd gennych ar **nifer y Dirprwy Lywyddion mewn Senedd fwy** i lywio ystyriaethau’r Pwyllgor Busnes:

|  |
| --- |
|  |

1. **Nifer o Gomisiynwyr y Senedd mewn Senedd fwy (argymhelliad 6);**

### Mae adroddiad y [Pwyllgor Diben Arbennig ar Ddiwygio’r Senedd](https://senedd.cymru/media/nekjfv3a/cr-ld15130-w.pdf) yn argymell fel a ganlyn:

### *“… y dylid ystyried y cwestiwn ynghylch a ddylai’r Senedd gael hyblygrwydd drwy ei Rheolau Sefydlog i ethol mwy na phedwar Aelod o Gomisiwn y Senedd pe bai am wneud hynny. Yna dylai’r ystyriaeth hon lywio’r gwaith o ddatblygu deddfwriaeth i ddarparu ar gyfer Senedd â 96 o Aelodau” (Argymhelliad 6, tudalen 25 yr adroddiad).*

### Rhannwch unrhyw wybodaeth a/neu safbwynt sydd gennych ar y **nifer o Gomisiynwyr y Senedd mewn Senedd fwy** i lywio ystyriaethau’r Pwyllgor Busnes:

|  |
| --- |
|  |

1. **Y canlyniadau pe bai Aelod yn newid eu plaid wleidyddol pan fydd wedi cael ei ethol drwy system rhestr gyfrannol gaeedig (argymhelliad 10);**

### Mae adroddiad y [Pwyllgor Diben Arbennig ar Ddiwygio’r Senedd](https://senedd.cymru/media/nekjfv3a/cr-ld15130-w.pdf) yn argymell fel a ganlyn:

### *“… bod Pwyllgor Busnes y Senedd yn ystyried canlyniadau Aelod yn newid plaid wleidyddol lle mae wedi cael ei ethol drwy system rhestr gyfrannolg gaeedig. (Argymhelliad 10, tudalen 41 yr adroddiad).*

### Rhannwch unrhyw wybodaeth a/neu safbwynt ar **ganlyniadau Aelod yn newid plaid wleidyddol pan fydd wedi cael ei ethol drwy system rhestr gyfrannol gaeedig**, i lywio ystyriaeth y Pwyllgor Busnes:

|  |
| --- |
|  |